14.EU:n pitkän aikavälin talousarvion 2021–2027 ohella EU on hyväksynyt Next Generation EU ‑elpymisvälineen, josta myönnetään rahoitus elpymis- ja palautumistukivälineelle. Elpymis- ja palautumistukivälineestä myönnetään 672,5 miljardia euroa lainoja ja avustuksia, joilla tuetaan kansallisesti toteutettuja uudistuksia ja investointeja. Jäsenvaltiot voivat käyttää elpymis- ja palautumistukivälineestä myönnettyjä määrärahojaan myös investointeihin, joissa kohteena on liikenneinfrastruktuuri, mukaan lukien kaksikäyttöinfrastruktuuri.

11.Liikenneinfrastruktuurihankkeiden on täytettävä täytäntöönpanoasetuksessa asetetut kaksikäyttöinfrastruktuuria koskevat vaatimukset, jotta niille voidaan myöntää EU:n yhteisrahoitusta. Kaksikäyttöisyysvaatimusten vaatimustason ylittäville hankkeille voidaan myöntää yhteisrahoitusta, mutta tämä on mahdollista vain kaksikäyttöisyysvaatimuksissa asetettuja normeja vastaavien tukikelpoisten kustannusten osalta. Rahoitusta voidaan hakea kaikkiin liikennemuotoihin liittyville hankkeille.

6.Neuvoston hyväksymiä sotilaallisia vaatimuksia sotilaallista liikkuvuutta varten EU:ssa ja sen ulkopuolella, jäljempänä ’sotilaalliset vaatimukset’, on käytetty viitekehyksenä toimintasuunnitelman täytäntöönpanossa. Niiden tarkoituksena oli erityisesti määritellä kaksikäyttöisyysvaatimukset ja tukea EU:n jäsenvaltioiden kaksikäyttöön soveltuvan liikenneinfrastruktuurin hankekokonaisuuden valmistelutyötä (ks. jäljempänä kohdat 9–11 ja 15). Lisäksi EU:n sotilasliikenneverkon tietojen sotilaallinen kerros on lisätty vuorovaikutteiseen TENtec-karttavälineeseen, minkä ansiosta EU:n jäsenvaltiot voivat helpommin tunnistaa Euroopan laajuisen liikenneverkon pullonkaulat ja haavoittuvat alueet (ks. jäljempänä kohdat 17 ja 18).

4. Myös EU:n ja Naton välisen yhteistyön tiivistämisessä sotilaallinen liikkuvuus on edelleen tärkeä painopistealue. Sotilaallista liikkuvuutta koskeva jäsennelty vuoropuhelu muodostaa puitteet henkilöstön tuloksekkaalle vuorovaikutukselle. Viime vuoden aikana saavutettuja konkreettisia tuloksia on pohdittu tarkemmin EU:n ja Naton yhteistyötä koskevassa kuudennessa tilanneselvityksessä.

Kaksikäyttöhankkeiden kokonaisuus

15.Komission yksiköt kokoontuivat vuonna 2020 ja vuoden 2021 alussa EU:n jäsenvaltioiden liikenne- ja puolustusministeriöiden edustajien kanssa ensisijaisten kaksikäyttöhankkeiden määrittämistä varten. Yli puolet EU:n jäsenvaltioista esitteli hankkeensa komission yksiköille ja Euroopan ulkosuhdehallinnolle / EU:n sotilasesikunnalle. Näin on saatu muodostettua parempi käsity EU:n jäsenvaltioiden tulevista hankkeista, joilla puututaan kansallisiin infrastruktuuripuutteisiin ja sotilaallista liikkumista haittaaviin pullonkauloihin.

B.Euroopan laajuista liikenneverkkoa koskevan asetuksen tarkistaminen

16.Komissio valmistelee parhaillaan ehdotusta Euroopan laajuista liikenneverkkoa koskevan asetuksen tarkistamisesta. Sotilaallinen liikkuvuus otetaan ensimmäistä kertaa huomioon Euroopan laajuisessa liikenneverkossa. Komissio arvioi yhteistyössä Euroopan ulkosuhdehallinnon / EU:n sotilasesikunnan kanssa tarvetta sisällyttää tarkistettuun asetukseen tiettyjä kaksikäyttöinfrastruktuuria koskevia vaatimuksia ja ehdottaa, että Euroopan laajuiseen liikenneverkkoon lisätään nekin EU:n sotilasliikenneverkon osat, jotka eivät tällä hetkellä kuulu siihen. Lisäyksiä ehdotetaan tapauksissa, joissa on todettu siviililiikennevirtojen olevan huomattavia. Komissio aikoo esittää tarkistettua asetusta koskevan ehdotuksen joulukuussa 2021.

C.TENtec-tietojärjestelmä

17.Kun neuvosto oli hyväksynyt sotilaalliset vaatimukset marraskuussa 2018, komission yksiköt yhdessä Euroopan ulkosuhdehallinnon / EU:n sotilasesikunnan kanssa lisäsivät EU:n sotilasliikenneverkon tietojen kerroksen vuorovaikutteiseen TENtec-karttavälineeseen , jolloin EU:n sotilasliikenneverkon esittäminen visuaalisessa muodossa tuli mahdolliseksi. Komission yksiköt päivittivät vuorovaikutteiset sotilasliikenneverkon kartat sen jälkeen, kun sotilaalliset vaatimukset päivitettiin heinäkuussa 2019 ja Yhdistynyt kuningaskunta erosi EU:sta tammikuussa 2020. TENtec-tietojärjestelmä on edelleen EU:n toimielinten ja kansallisten hallintojen virkamiesten ensisijainen keino EU:n sotilasliikenneverkon tarkastelemiseen ja analysointiin.

18.Karttapäivitysten rinnalla komission yksiköt valmistelevat TENtec-tietojärjestelmään merkittävää päivitystä, jossa yhdistetään eri katselusovellukset ja otetaan käyttöön lisätoimintoja ja uusia analyysityökaluja sekä parannetaan käyttäjäkokemusta. Päivityksen pitäisi olla valmis otettavaksi käyttöön vuoden 2022 puoliväliin mennessä. Osana tätä työtä komission yksiköt valmistelevat yhdessä EU:n jäsenvaltioiden ja muiden sidosryhmien kanssa automatisoituja tietojenvaihtoratkaisuja, joilla saadaan parannettua merkittävästi tietojen laatua ja ajankohtaisuutta.

19.Toimintasuunnitelmassa mainitun sotilas- ja siviilitietokantojen mahdollisen yhdistämisen osalta asiaan liittyvien osapuolten kuulemisen on määrä alkaa vuoden 2021 toisella puoliskolla.

IV.VAARALLISTEN AINEIDEN KULJETUS

20.Vaarallisten aineiden kuljetukseen nykyisin sovellettavia sääntöjä ja määräyksiä koskevan kyselytutkimuksen tuloksia on käsitelty Euroopan puolustusviraston Rajat ylittävän liikkumisen lupamenettelyjen optimointi Euroopassa ‑ohjelman yhteydessä. Ohjelmassa kehitetään kahta teknistä järjestelyä (ks. jäljempänä kohdat 27–29), joiden piiriin kuuluu myös vaarallisten aineiden kuljetus sotilasalalla. Kun järjestelyt on allekirjoitettu, ne muodostavat sovellettavien suositusten viitekehyksen, jonka mukaisesti järjestelyihin osallistuvat jäsenvaltiot noudattavat siviililiikenteeseen sovellettavia kansainvälisiä sopimuksia vaarallisten aineiden kuljetuksen osalta. Muun kuin siviililiikenteen sääntöjen soveltamisalaan kuuluvan liikkumisen osalta järjestelyihin osallistuvat jäsenvaltiot soveltavat asiaankuuluvaa Naton standardisointisopimusta.

21.Samanaikaisesti komission yksiköt arvioivat tiiviissä yhteistyössä Euroopan ulkosuhdehallinnon sekä EU:n sotilasesikunnan ja Euroopan puolustusviraston kanssa, onko EU:n tasolla mahdollista ja tarpeen toteuttaa lisätoimia tällä alalla, ja totesivat, ettei se ollut sillä hetkellä tarpeen. Kun nämä kaksi teknistä järjestelyä saadaan allekirjoitettua, niistä saadaan riittäviä ja tehokkaita ratkaisuja vaarallisten aineiden kuljetukseen sotilasalalla. Komission yksiköt ja jäsenvaltioiden vaarallisten aineiden kuljetusta käsittelevät asiantuntijat jatkavat tietojen vaihtoa erityisesti Euroopan puolustusviraston liikkumisen ja kuljetusten hankeryhmässä sekä henkilöstön välisen yhteydenpidon kautta.

V.TULLI- JA ARVONLISÄVEROASIAT

A.Tulli

22.Yksi toimintasuunnitelmassa yksilöidyistä erityistoimista, joiden tarkoituksena on selkeyttää ja yksinkertaistaa rajat ylittävään sotilaalliseen liikkumiseen liittyviä tullimuodollisuuksia ja samalla huolehtia synergiasta Naton toimien kanssa, on kahteen unionin tullikoodeksiin liittyvään komission asetukseen ja suuntaviivoihin tehtävät muutokset, joilla varmistetaan tullilainsäädännön asianmukainen ja yhdenmukainen täytäntöönpano sotilaalliseen toimintaan liittyvissä asioissa.

23.Näihin kahteen komission asetukseen vuonna 2020 tehtyjen muutosten vuoksi ja yhdenmukaisen kohtelun varmistamiseksi komission yksiköt antoivat 16. helmikuuta 2021 EU-lomakkeen 302 käyttöä koskevan ohjeasiakirjan, jonka laatimisessa oli kuultu Euroopan ulkosuhdehallintoa ja myös EU:n sotilasesikuntaa. Ohjeasiakirja on saatavilla EU:n virallisilla kielillä, ja se perustuu Euroopan puolustusviraston laatimaan alustavaan ohjeasiakirjaluonnokseen.

24.EU-lomake 302 otettiin käyttöön heinäkuussa 2020, minkä jälkeen on arvioitu, onko lomake tarpeen digitalisoida, kuten toimintasuunnitelmassa ehdotetaan EU:n jäsenvaltioiden tekevän. Vuoden 2021 toukokuussa 23 EU:n jäsenvaltiota ja Norja allekirjoittivat Euroopan puolustusviraston ohjelmajärjestelyn, joka koskee A-luokan ohjelmaa ”Tulliasioita koskevien sotilaallisten vaatimusten yhdenmukaistaminen”, jossa pohditaan mahdollisuuksia digitalisoida sotilaalliseen toimintaan liittyvää tullitoimintaa.

25.Ohjelmalla on kolme päätavoitetta: i) tullialaan liittyvien sotilaallisten tarpeiden arviointi, ii) tutkimuksen laatiminen arvioinnissa esiin nousseiden eritelmien ja vaatimusten tarkan sisällön määrittelemiseksi, ja iii) sotilastullijärjestelmän kehittäminen tutkimuksen tulosten pohjalta. Tavoitteiden toteuttaminen etenee vaiheittain, ja seuraavaan siirrytään vasta kun edellinen vaihe on saatu onnistuneesti päätökseen.

B.Arvonlisävero

26.Direktiivillä (EU) 2019/2235, joka annettiin joulukuussa 2019, varmistetaan Naton alaisen ja EU:n puitteissa toteutettavan puolustustoiminnan yhdenvertainen verotuskohtelu. Toimintasuunnitelmassa määritellyt arvonlisäveroa koskevat komission toimet on näin ollen toteutettu, ja EU:n jäsenvaltioiden tehtävänä on antaa direktiivin edellyttämät lait, asetukset ja hallinnolliset määräykset. Direktiivi 2019/2235 on saatettava osaksi kansallista lainsäädäntöä viimeistään 1. heinäkuuta 2022, jotta siinä määriteltyjä toimenpiteitä voidaan soveltaa kyseisestä päivästä alkaen. Tämän kertomuksen kattaman raportointikauden aikana viisi jäsenvaltiota on ilmoittanut komissiolle toimenpiteistä, jotka on toteutettu kyseisen direktiivin saattamiseksi osaksi niiden kansallista lainsäädäntöä.

VI.Lupa rajat ylittävään liikkumiseen